**Pielikums Nr.1**

Ventspils novada domes priekšsēdētāja 1.vietnieka

2017. gada 30. oktobra rīkojumam Nr.169 - p

**NEKUSTAMĀ ĪPAŠUMA - DZĪVOKĻA RŪPNĪCAS IELA 3 – 55,**

**UGĀLES PAGASTĀ, VENTSPILS NOVADĀ,**

**TREŠĀS IZSOLES NOTEIKUMI**

**1. Vispārīgie noteikumi**

* 1. Nekustamā īpašuma izsoles noteikumi (turpmāk arī – Noteikumi) izstrādāti, pamatojoties uz likuma "Par pašvaldībām" 14.panta pirmās daļas 2.punktu, Publiskas personas mantas atsavināšanas likumu un saskaņā ar citiem pašvaldības mantas atsavināšanu regulējošiem normatīvajiem aktiem, un nosaka kārtību, kādā veicama Ventspils novada pašvaldībai piederoša nekustamā īpašuma - dzīvokļa Rūpnīcas iela 3 – 55, kadastra Nr. 9870 900 0257, Ugāles pag., Ventspils nov. (turpmāk – Īpašums) atsavināšana.
	2. Izsoles organizētājs – Ventspils novada pašvaldība (reģ.Nr.9000052035).
	3. Izsoli rīko Ventspils novada domes Pašvaldības dzīvojamo māju privatizācijas un mantas atsavināšanas komisija (turpmāk – Izsoles komisija).
	4. Īpašuma atsavināšanas veids – **mutiska izsole ar augšupejošu soli**.
	5. Izsolē piedāvātās augstākās cenas samaksas kārtība:

1.5.1. samaksa pilnā apmērā;

1.5.2. nomaksa līdz 5 (pieciem) gadiem.

* 1. Izsoles vieta - **Ventspilī, Skolas ielā 4, 2.stāva zālē**.
	2. Izsoles laiks - **2017. gada 20. decembrī plkst. 13:45**.
	3. Īpašuma izsoles sākumcena: **480** **EUR** (četri simti astoņdesmit *euro*).
	4. Maksāšanas līdzekļi par izsolāmo Īpašumu ir *euro* (100 % apmērā); izsoles solis ir **30** **EUR** (trīsdesmit *euro*).
	5. Ar noteikumiem un citiem dokumentiem, kas attiecas uz izsolāmo Īpašumu, izsoles pretendenti var iepazīties Ventspils novada pašvaldības Apmeklētāju pieņemšanas centrā – Ventspilī, Skolas ielā 4, 1.stāvā, Ugāles pagasta pārvaldē – adrese: **"Ugāles pagasta nams", Ugāle, Ugāles pag., Ventspils nov.,** un internetā Ventspils novada pašvaldības portālā: [www.ventspilsnovads.lv](http://www.ventspilsnovads.lv)
1. **Īpašuma raksturojums**
	1. Dzīvokļa īpašums Rūpnīcas iela 3 - 55, kadastra numurs 9870 900 0257, ierakstīts Ugāles pagasta zemesgrāmatas nodalījumā Nr. 426 55 uz Ventspils novada pašvaldības vārda.
	2. Īpašuma adrese: Rūpnīcas iela 3 - 55, Ugāle, Ugāles pag., Ventspils nov., LV-3615.
	3. Īpašuma sastāvs: 3-istabu dzīvoklis ar telpu grupas kadastra apzīmējumu 98700040142001012, ar kopējo platību 61,8 m2, un tam piekrītošā kopīpašuma 5920/264860 domājamās daļas no daudzdzīvokļu dzīvojamās mājas (būves kadastra apzīmējums 98700040142001) un zemes vienības (kadastra apzīmējums 98700040142, platība 0,4495 ha).
	4. Lietu tiesības, kas apgrūtina Īpašumu – nav.
	5. Izsolāmais Īpašums apskatāms darbadienās līdz 2017. gada 19. decembrim, iepriekš saskaņojot ierašanās laiku ar Ugāles pagasta pārvaldes vadītāju (tālruņi – **636-62612**, **29506686**; e-pasts: ugale@ventspilsnd.lv
	6. Pirmpirkuma tiesības - nav.
2. **Īpašuma izsoles nodrošinājums**
	1. Pretendentiem pirms izsoles jāiemaksā **nodrošinājuma nauda** 10% (desmit procenti) apmērā no Īpašuma nosacītās cenas – **48 EUR** (četrdesmit astoņi *euro*) apmērā Ventspils novada pašvaldības, reģistrācijas Nr.90000052035, kontā Nr.**LV04HABA0551025783903** (AS "Swedbank"; SWIFT kods: HABALV22), maksājuma paziņojuma saturā iekļaujot norādi: **"Nekustamā īpašuma Rūpnīcas iela 3 – 55, izsoles nodrošinājums"**.
	2. Nodrošinājums uzskatāms par iemaksātu, ja attiecīgā naudas summa ir ieskaitīta Noteikumu 3.1.punktā norādītajā bankas kontā.
	3. Nodrošinājuma summu, ko iemaksājusi persona, kura izsolē nosolījusi un nopirkusi izsolāmo nekustamo mantu, ieskaita Īpašuma pirkuma maksā.
	4. Pretendentiem, kuri samaksājuši nodrošinājumu, bet nav iesnieguši pieteikumu, un dalībniekiem, kuri reģistrējušies izsolei, bet uz izsoli nav ieradušies, ja Izsoles komisijai ir iesnieguši rakstisku atsaukumu dalībai izsolē, kas ticis saņemts ne vēlāk kā līdz Noteikumos paredzētā izsoles dalībnieku reģistrācijas termiņa beigām, nodrošinājumu atmaksā 7 (septiņu) darba dienu laikā pēc izsoles dienas. Pārējos gadījumos uzskatāms, ka dalībnieks, kurš nav ieradies uz izsoli, atteicies no dalības izsolē, un viņam nodrošinājums netiek atmaksāts, izņemot gadījumus, kad neierašanās iemesls ir saistīts ar nepārvaramas varas apstākļu iestāšanos.
3. **Izsoles dalībnieki un to reģistrēšanās kārtība**
	1. Izsolē var piedalīties jebkura fiziska vai juridiska persona, kura saskaņā ar Latvijas Republikā spēkā esošajiem normatīvajiem aktiem var iegūt savā īpašumā izsolāmo Īpašumu.
	2. Dalībnieku reģistrācija tiek uzsākta pēc pirmā paziņojuma par izsoli publicēšanas un tiek turpināta līdz **2017. gada 19. decembra plkst. 17:00**, kad Izsoles komisija pārtrauc dalībnieku reģistrāciju.
	3. Izsoles dalībnieki var reģistrēties personīgi darba dienās(pirmdienās – no plkst.08:00-12:00 un no plkst.13:00-18:00; otrdienās, trešdienās, ceturtdienās – no plkst.08:00-12:00 un no plkst.13:00-17:00; piektdienās – no plkst.08:00-12:00 un no plkst.13:00-16:00): Ventspils novada pašvaldības Nekustamo īpašumu nodaļā – **Ventspilī, Skolas ielā 4, 5.kabinetā** (kontaktpersona: Gita Horste, tālrunis – **636-29418**; e-pasta adrese: ***gita.horste@ventspilsnd.lv***), iesniedzot Izsoles komisijai šādus dokumentus:
		1. fiziskas personas:
			1. pieteikumu dalībai izsolē ([forma](http://www.jpd.gov.lv/docs/d02/l/d020798.htm#i1#i1) Nr.1), reģistrējoties uzrādot personu apliecinošu dokumentu;
			2. notariālu pilnvaru (kopiju uzrādot oriģinālu) rīkoties citas personas (pilnvarotāja) vārdā, reģistrējoties uzrādot personu apliecinošu dokumentu;
			3. kvīti (oriģināls) vai citu dokumentu apliecinošu nodrošinājuma samaksu Izsoles organizētāja kontā 10% (desmit procenti) apmērā no Īpašuma nosacītās sākumcenas.
		2. juridiskas personas, kā arī personālsabiedrības:
			1. pieteikumu dalībai izsolē ([forma](http://www.jpd.gov.lv/docs/d02/l/d020798.htm#i1#i1) Nr.2);
			2. juridiskās personas pārstāvja (pilnvarnieka, prokūrista) tiesības rīkoties uzņēmuma vārdā apliecinošu dokumentu, reģistrēšanās brīdī uzrādot personu apliecinošu dokumentu;
			3. uzņēmuma (uzņēmējsabiedrības) vai komersanta reģistrācijas apliecības kopiju (ja Izsoles komisija, kas organizē mantas atsavināšanu, publiskajās datubāzēs nevar iegūt informāciju par attiecīgo juridisko personu vai personālsabiedrību, tā ir tiesīga papildus pieprasīt no juridiskās personas vai personālsabiedrības valsts reģistra iestādes izziņu par attiecīgo juridisko personu vai personālsabiedrību, kas derīga, ja tā izsniegta ne agrāk par sešām nedēļām pirms izsoles dienas);
			4. kvīti (oriģināls) vai citu dokumentu apliecinošu nodrošinājuma samaksu Izsoles organizētāja kontā 10% (desmit procenti) apmērā no Īpašuma nosacītās sākumcenas.
	4. Visi dokumenti iesniedzami valsts valodā, un tiem ir juridisks spēks, ja tie noformēti atbilstoši normatīvo aktu prasībām. Ja dokuments ir svešvalodā, tam pievieno notariāli apliecinātu tulkojumu valsts valodā. Ārvalstīs izsniegtos dokumentus pieņem, ja tie noformēti atbilstoši Latvijai saistošu starptautisko līgumu prasībām.
	5. Reģistrācijai iesniegtie dokumenti netiek atdoti.
	6. Pretendentu atbilstību Noteikumu prasībām izvērtē Izsoles komisija.
	7. Izsolei dalībnieks tiek reģistrēts un izsolē var piedalīties, ja pieteikums iesniegts Izsoles noteikumos norādītajā termiņā, noteiktā kārtībā uzrādīti, iesniegti nepieciešamie dokumenti, un iemaksāta nodrošinājuma nauda.
	8. Izsoles pretendents netiek reģistrēts izsolei un viņam nav tiesību piedalīties izsolē, ja:
		1. vēl nav iestājies vai jau ir beidzies izsoles dalībnieku reģistrācijas termiņš;
		2. nav iesniegti (uzrādīti) visi Noteikumu 4.3.punktā minētie dokumenti;
		3. iesniegtie dokumenti neatbilst Noteikumu prasībām;
		4. pret izsoles pretendentu ir uzsākts maksātnespējas process.
	9. Komisija, veicot izsoles dalībnieku reģistrāciju, sastāda izsoles dalībnieku sarakstu, iekļaujot tajā izsoles pretendentus, kuri izpildījuši Noteikumu 3.1. un 4.3.punktā pretendentiem noteiktās prasības. Izsoles dalībnieku reģistrā norāda šādas ziņas:
		1. izsoles dalībnieka kārtas numuru atbilstoši izsoles pretendentu pieteikšanās secībai un reģistrēšanās datumam un laikam;
		2. izsoles dalībnieka vārdu, uzvārdu (fiziskajām personām) vai nosaukumu (juridiskajām personām);
		3. izsoles dalībnieka personas kodu (fiziskajām personām) vai reģistrācijas numuru (juridiskajām personām);
		4. izsoles dalībnieka deklarētās dzīves vietas adresi (fiziskajām personām) vai juridisko adresi (juridiskajām personām);
		5. iesniegtos dokumentus.
	10. Iesniedzot parakstīto pieteikumu, izsoles pretendents apliecina, ka ir iepazinies ar Noteikumiem, to nosacījumi ir saprotami, un viņš apņemas tos ievērot. Katram reģistrētajam izsoles dalībniekam Izsoles komisija izsniedz reģistrācijas apliecību.
	11. Izsoles komisija ir tiesīga pārbaudīt izsoles pretendentu un jau reģistrēto izsoles dalībnieku sniegtās ziņas. Ja tiek konstatēts, ka sniegtā informācija nav patiesa, attiecīgo personu neiekļauj vai izslēdz no izsoles dalībnieku saraksta, viņš zaudē tiesības piedalīties izsolē, kā arī viņam neatmaksā iemaksāto nodrošinājumu.
	12. Īpašuma atkārtotas izsoles gadījumā par izsoles dalībnieku nevar kļūt persona, kura iesniegusi pieteikumu dalībai iepriekšējā izsolē un kurai šajā Noteikumos tieši paredzētajos gadījumos nav tiesības saņemt atpakaļ nodrošinājumu.
	13. Izsoles pretendenta pieteikums izsolei ir uzskatāms par gribas apliecinājumu iegūt savā īpašumā atsavināmo Īpašumu un noslēgt ar izsoles organizētāju pirkuma līgumu tā nosolīšanas gadījumā.
	14. Izsoles komisija nav tiesīga līdz izsoles sākumam izpaust ziņas par izsoles pretendentiem.
4. **Izsoles norise**
	1. Pie ieejas izsoles norises vietas telpā, izsoles dalībnieks uzrāda Izsoles komisijas sekretāram izsoles dalībnieka reģistrācijas apliecību, pamatojoties uz ko ieraksta izsoles dalībnieku sarakstā (izsoles protokola 1.pielikums), un viņam izsniedz izsoles dalībnieka solīšanas kartīti, kuras numurs atbilst reģistrācijas apliecībā ierakstītajam kārtas numuram.
	2. Ja izsoles dalībnieks vai tā pilnvarotā persona izsoles telpā nevar uzrādīt pasi vai personas apliecību (elektroniskā identifikācijas karti), uzskatāms, ka izsoles dalībnieks uz izsoli nav ieradies, viņš zaudē tiesības piedalīties izsolē, un iemaksāto nodrošinājumu viņam neatmaksā.
	3. Izsolei pilnvaroto pārstāvju darbības izsolē ir saistošas tās dalībniekiem. Izsoles pilnvaroto pārstāvju atsaukšana vai aizstāšana ar citu izsoles pilnvaroto pārstāvi stājas spēkā ar brīdi, kad tiek iesniegts attiecīgs pārstāvja atsaukšanas vai aizstāšanas dokuments, bet ne vēlāk, kā līdz Noteikumu 4.2.punktā norādītā termiņa beigām.
	4. Pirms izsoles sākšanās izsoles dalībnieki paraksta izsoles protokolu, apliecinot, ka ir iepazinušies ar Noteikumiem un to nosacījumi viņiem ir saprotami.
	5. Izsoles vadītājs, atklājot izsoli, pārliecinās par dalībnieku ierašanos pēc iepriekš sastādītā saraksta un informē izsoles dalībniekus par Izsoles komisijas sastāvu, raksturo izsolāmo Īpašumu, kā arī paziņo tā nosacīto sākumcenu un augšupejošo soli.
	6. Pēc izsoles vadītāja ziņojuma sākas solīšanas process. Solīšana notiek tikai pa vienam izsoles solim. Izsoles dalībnieku solījumi ierakstāmi izsoles protokolā (2.pielikums).
	7. Izsoles dalībnieki solīšanas procesā paceļ savu reģistrācijas kartīti ar numuru. Katrs šāds solījums ir dalībnieka apliecinājums, ka viņš palielina izsolāmā Īpašuma maksu par vienu izsoles soli. Izsoles vadītājs paziņo solītāja solīšanas kartes numuru un piedāvāto cenu, jautājot vai solītā maksa tiks pārsolīta. Ja neviens no izsoles dalībniekiem vairs augstāku cenu nepiedāvā, izsoles vadītājs trīs reizes atkārto pēdējo nosolīto augstāko maksu un to fiksē ar āmura piesitienu, kas aizstāj izsolītāja paziņojumu par to, ka viņš ir pieņēmis vairāksolījumu, un šis piesitiens noslēdz pārdošanu.
	8. Pēc āmura piesitiena izsolītais Īpašums ir pārdots personai, kas solījusi pēdējo augstāko cenu. Dalībnieka kārtas numurs un nosolītā cena tiek ierakstīti protokolā. Neatstājot izsoles telpu, izsoles dalībnieks, kurš piedāvājis visaugstāko cenu, ar savu parakstu protokolā apliecina savu gribu pirkt Īpašumu par nosolīto cenu.
	9. Ja vairāki izsoles dalībnieki reizē sola vienādu visaugstāko cenu, izsoles vadītājs kā solījumu pieņem tikai pirmo cenas pieteikumu, bet gadījumā, ja to nevar noteikt, tad par nosolītāju uzskatāms izsoles dalībnieks, kurš izsolei reģistrējies ar mazāku kārtas numuru.
	10. Dalībnieks, kurš nosolījis izsolāmo Īpašumu, pēc izsoles protokola parakstīšanas saņem izziņu par izsolē iegūto Īpašumu. Izziņā norādīta nosolītā Īpašuma cena un tās samaksas kārtība.
	11. Izsoles dalībnieka rīcība, kurš Īpašumu nosolījis, bet neparakstās izsoles protokolā, uzskatāma par viņa atteikšanos no nosolītā Īpašuma pirkuma tiesībām, un viņam netiek atmaksāts nodrošinājums. Šādā gadījumā pēdējam pārsolītajam Īpašuma izsoles dalībniekam Izsoles komisija piedāvā izsolītā Īpašuma pirkumu par viņa paša nosolīto augstāko maksu.
	12. Izsoles dalībniekiem, kuri pārtraukuši solīšanu izsoles gaitā un nav nosolījuši augstāko cenu par izsolāmo Īpašumu, vai nepārsola izsoles sākotnējo cenu, vai arī visiem izsoles dalībniekiem, ja izsole tiek atzīta par nenotikušu, 7 (septiņu) darba dienu laikā pēc izsoles dienas atmaksā nodrošinājumu, izņemot Noteikumos paredzētajos gadījumos, pārskaitot iemaksāto nodrošinājuma izsoles dalībnieka norādītajā kontā, vai, ja tāds norādījums nav bijis, norēķinu kontā, no kuras veikts šīs summas pārskaitījums.
	13. Ja neviens no izsoles dalībniekiem neuzsāk solīšanu un nepārsola Īpašuma nosacīto sākumcenu, izsole uzskatāma par nenotikušu, un nevienam no attiecīgajiem izsoles dalībniekiem neatmaksā nodrošinājumu.
	14. Izsole var notikt, ja uz izsoli ieradies un tajā piedalās vismaz viens izsoles dalībnieks, kurš reģistrēts atbilstoši Noteikumiem. Šādā gadījumā izsolāmo Īpašumu piedāvā pirkt vienīgajam izsoles dalībniekam par pirkuma cenu, kuru veido izsolāmā Īpašuma nosacītā sākumcena, kas paaugstināta vismaz par vienu izsoles soli. Ja izsoles dalībnieks nosola izsolāmo Īpašumu par šajā punktā norādīto pirkuma cenu, šis izsoles dalībnieks tiek uzskatīts par izsolītā Īpašuma nosolītāju.
	15. Izsoles gaita tiek protokolēta. Protokolē izsoles sekretārs. Izsoles protokolā, kuru paraksta Izsoles komisijas locekļi, norāda:
		1. izsoles vietu un laiku;
		2. Izsoles komisijas sastāvu;
		3. izsolāmo nekustāmo mantu;
		4. piedāvāto augstāko cenu un izsoles dalībnieku, kurš par izsoles priekšmetu to nosolījis;
		5. izsoles dalībnieku, kuru pārsolījis augstākās cenas nosolītājs.
	16. Dalībnieks, kuru pārsolījis augstākās cenas nosolītājs, ar parakstu izsoles protokolā apstiprina savu pēdējo solīto maksu. Ja šajā Noteikumu punktā minētais izsoles dalībnieks atsakās parakstīt izsoles protokolu, to norāda protokolā, un attiecīgajam izsoles dalībniekam neatmaksā nodrošinājumu.
	17. Izsoles dalībniekam par Noteikumos noteiktās izsoles norises kārtības neievērošanu vai traucēšanu izsoles vadītājs var izteikt brīdinājumu. Atkārtota šāda pārkāpuma gadījumā izsoles vadītājam ir tiesības izraidīt pārkāpumu izdarījušo izsoles dalībnieku no telpas, kurā notiek izsole, un viņam nav tiesību turpināt piedalīties izsolē, kā arī neatmaksā nodrošinājumu.
5. **Samaksas kārtība**
	1. Izsoles dalībniekam, kas nosolījis visaugstāko cenu par Īpašumu, divu nedēļu laikā no izsoles dienas piedāvātā augstākā summa, ko veido starpība starp nosolīto cenu un nodrošinājumu, vai starpība starp piedāvātās augstākās cenas 10 % (desmit procenti) avansa maksājumu un iemaksāto nodrošinājumu ir jāiemaksā Ventspils novada pašvaldības, reģistrācijas Nr.90000052035, AS „Swedbank” (SWIFT kods: HABALV22) norēķinu kontā: Nr.**LV04HABA0551025783903**.
	2. Atlikušo pirkuma maksas nenomaksāto daļu nosolītājam jānomaksā termiņā līdz 5 (pieciem) gadiem saskaņā ar Īpašuma pirkuma nomaksas grafiku. Par pirkuma maksas nenomaksāto daļu līdz nomaksas termiņa beigām, par atlikto maksājumu nosolītājs maksā 6 % (seši procenti) gadā.
	3. Nosolītājam ir tiesības samaksāt visu Īpašuma pirkuma maksu vai kādu tās daļu pirms pirkuma nomaksas grafikā noteiktā termiņa, saskaņā ar nekustamā īpašuma pirkuma līguma noteikumiem.
	4. Ja izsolītā Īpašuma nosolītājs noteiktajā termiņā un apmērā nav veicis Noteikumu 6.1.punktā norādītās summas apmaksu par nosolīto Īpašumu, uzskatāms, ka viņš atsakās no nosolītā Īpašuma pirkuma tiesībām, un nodrošinājums attiecīgajam izsoles dalībniekam netiek atmaksāts. Tad izsoles organizētājs piedāvā Īpašumu pirkt izsoles dalībniekam, kas izsolē nosolījis nākamo augstāko cenu par paša piedāvāto augstāko cenu. Par to pēdējam pārsolītajam pircējam tiek paziņots, nosūtot vai izsniedzot viņam Noteikumu 5.10.punktā minēto izziņu.
	5. Noteikumu 6.4.punktā minētajā gadījumā pārsolītais pircējs stājas nosolītāja vietā, un viņam ir tiesības divu nedēļu laikā no izziņas saņemšanas brīža rakstveidā paziņot izsoles organizētājam par Īpašuma pirkšanu, kā arī samaksāt paša nosolīto augstāko cenu pilnā apmērā vai veicot 10 % avansa maksājumu, izziņā norādītājā kontā, bet pārējā summa – uz nomaksu līdz 5 (pieciem) gadiem atbilstoši Īpašuma pirkuma līguma noteikumiem. Iemaksātā nodrošinājuma summa tiek ieskaitīta avansā. Pirkuma maksas samaksu apliecinoša dokumenta kopiju (uzrādot oriģinālu) divu darba dienu laikā no samaksas veikšanas jāiesniedz izsoles organizētājam.
6. **Izsoles protokola un rezultātu apstiprināšanas kārtība,**

**pirkuma līguma noslēgšana**

* 1. Izsoles komisija izsoles protokolu apstiprina 7 (septiņu) dienu laikā pēc izsoles.
	2. Īpašuma izsoles rezultātus apstiprina Ventspils novada domes priekšsēdētājs 30 (trīsdesmit) dienu laikā pēc nosolītās cenas samaksas pilnā apmērā vai avansa maksājuma veikšanas Noteikumos noteiktajā kārtībā un termiņā un to apliecinoša dokumenta saņemšanas.
	3. Īpašuma nosolītājs ne vēlāk kā 30 (trīsdesmit) dienu laikā pēc izsoles rezultātu apstiprināšanas paraksta nosolītā Īpašuma pirkuma līgumu. Darījuma akta noteikumus un noslēgšanas kārtību nosaka Izsoles organizētājs saskaņā ar spēkā esošo Latvijas Republikas normatīvo aktu prasībām un atbilstoši līgumslēdzēju vienošanās nosacījumiem par atlikto maksājumu veikšanas grafiku.
	4. Visas izmaksas, kas saistītas ar izsolē pārdotā Īpašuma reģistrāciju uz nosolītāja vārda, sedz attiecīgā nekustamā īpašuma ieguvējs.
1. **Nenotikusi izsole**
	1. Izsole atzīstama par nenotikušu, ja:
		1. par izsoles dalībnieku reģistrācijas laiku un vietu nav bijusi informācija oficiālā laikrakstā vai, ja izsole tikusi izziņota, pārkāpjot citas Noteikumu prasības;
		2. izsoles pretendentu dokumentu pieņemšana vai izsole notiek citā vietā vai laikā, nekā norādīts sludinājumā par izsoles rīkošanu;
		3. tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
		4. Noteikumos paredzētajā termiņā nav reģistrējies vai uz izsoli neierodas neviens izsoles dalībnieks;
		5. neviens dalībnieks nav pārsolījis izsoles sākumcenu;
		6. dalībnieks, kurš nosolījis augstāko cenu, vai pēdējais pārsolītais dalībnieks neveic pirkuma maksas samaksu noteiktajā termiņā vai atsakās no nosolītā Īpašuma pirkuma līguma noslēgšanas;
		7. tiek konstatēts, ka bijusi noruna atturēt kādu personu no piedalīšanās izsolē;
		8. starp dalībniekiem konstatēta vienošanās, kas iespaidojusi izsoles rezultātus vai gaitu;
		9. tiek noskaidrots, ka nosolītājs ir tāda persona, kura nevar slēgt darījumus vai kurai nebija tiesību piedalīties izsolē;
		10. izsole nav uzsākta vai tikusi pārtraukta tehnisku iemeslu dēļ.
	2. Lēmumu par izsoles atzīšanu par nenotikušu pieņem Izsoles komisija, un par to paziņo reģistrētajiem izsoles dalībniekiem.
2. **Citi noteikumi**
	1. Izsoles pretendentiem un dalībniekiem ir tiesības:
		1. saņemt informāciju saistībā ar izsoli un tās rezultātiem;
		2. iesniegt izsoles organizētājam sūdzību un tajā norādīto apstākļu pierādījumus par Izsoles komisijas pieņemtajiem lēmumiem un veiktajām darbībām, vai atklātajiem Noteikumu pārkāpumiem saistībā ar Īpašuma izsoles norisi vai tās rezultātiem, bet ne vēlāk kā 2 (divas) dienas pēc izsoles dienas.
	2. Par šajos Noteikumos un Latvijas Republikā spēkā esošajos normatīvajos aktos neregulētiem jautājumiem lēmumus pieņem Izsoles komisija.

Domes priekšsēdētāja 1.vietnieks G.Mačtams

pielikums Nr.1

"Nekustamā īpašuma Rūpnīcas iela 3 - 55, Ugāles pagastā, trešās izsoles noteikumi"

(apstiprināti ar Ventspils novada domes priekšsēdētāja 1.vietnieka

2017. gada 30. oktobra rīkojumu Nr.169 - p)

Ventspils novada domes

Pašvaldības dzīvojamo māju privatizācijas un mantas atsavināšanas komisijai

Skolas ielā 4, Ventspilī, LV-3601

**Fiziskas personas**

**PIETEIKUMS PAR PIEDALĪŠANOS IZSOLĒ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds)

personas kods\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dzīvesvietas adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kontakttālrunis \_\_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

bankas konta rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (bankas nosaukums, kods, konta Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

piesaka dalību Ventspils novada pašvaldības atsavināmā nekustamā īpašuma – dzīvokļa

 **Rūpnīcas iela 3 – 55, kadastra numurs 9870 900 0257**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nosaukums, kadastra apzīmējums, adrese)

**Rūpnīcas iela 3 - 55, Ugāle, Ugāles pag., Ventspils nov., LV-3615**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

trešā izsolē, kas notiks Ventspilī, Skolas ielā 4, 2.stāvā zālē - **2017. gada 20. decembrī pl.13:45**

Ar šā pieteikuma iesniegšanu piekrītu savai personas datu apstrādei atsavināmā nekustamā īpašuma iegādes mērķiem un apliecinu, ka esmu iepazinies ar izsoles noteikumiem.

Pieteikumam pievienoti (*atzīmēt ar* x*):*

* notariāli apstiprināts dokuments, apliecinošs pilnvarojumu pārstāvēt izsoles dalībnieku;
* drošības naudas iemaksu apliecinošs dokuments;

⬜ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(citi dokumenti)

2017.gada "\_\_\_".\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts)

pielikums Nr.2

"Nekustamā īpašuma Rūpnīcas iela 3 -55, Ugāles pagastā, trešās izsoles noteikumi"

(apstiprināti ar Ventspils novada domes priekšsēdētāja 1.vietnieka

2017. gada 30. oktobra rīkojumu Nr.169 - p)

Ventspils novada domes

Pašvaldības dzīvojamo māju privatizācijas un mantas atsavināšanas komisijai

Skolas ielā 4, Ventspilī, LV-3601

**Juridiskas personas**

**PIETEIKUMS PAR PIEDALĪŠANOS IZSOLĒ**

Ventspilī, 2017. gada "\_\_\_".\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridiskas personas nosaukums)

reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kontaktpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kontakttālrunis \_\_\_\_\_\_\_\_\_\_

kontakttālrunis \_\_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

bankas konta rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (bankas nosaukums, kods, konta Nr.,)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

piesaka dalību Ventspils novada pašvaldības atsavināmā nekustamā īpašuma - dzīvokļa

 **Rūpnīcas iela 3 – 55, ar kadastra numuru 9870 900 0257**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nosaukums, kadastra apzīmējums, adrese)

**Rūpnīcas iela 3 - 55, Ugāle, Ugāles pag., Ventspils nov., LV-3615**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

trešā izsolē, kas notiks Ventspilī, Skolas ielā 4, 2.stāvā zālē – **2017. gada 20. decembrī pl.13:45**, un apliecina, ka ir zināmi izsoles noteikumi.

Pieteikumam pievienoti (*atzīmēt ar* x*)*:

⬜ juridiskās personas pārstāvja (pilnvarotās personas) tiesības rīkoties uzņēmuma vārdā un pārstāvēt izsolē apliecinošs dokuments;

⬜ uzņēmuma (uzņēmējsabiedrības) vai komersanta reģistrācijas apliecības kopija vai attiecīga izdruka no publiskajiem reģistriem;

⬜ drošības naudas iemaksu apliecinošs dokuments*.*

⬜ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(citi dokumenti)

(amats, vārds, uzvārds, paraksts)